open-index/open-wikipedia-markdown huggingface dataset:
Iuliana Colnic

**Julijana Kolnik** (*Iuliana Colnic*; g. 2004 m. liepos 27 d.) – Moldovos futbolininkė, puolėja. Kitados atstovavo Moldovos jaunimo rinktinėms, kviesta į nacionalinę rinktinę. 

## Karjera
2020–2021 m. sezone atstovavo FC Universitatea Galați (Rumunija). Nuo 2021 m. rungtyniavo FC Maksimum Cahul.

2024 m. atvyko į Lietuvą ir prisijungė prieš MFA Žalgiris-MRU. 2024 m. kovo 3 d. debiutavo Baltijos taurės turnyro rungtynėse prieš Talino Florą. Vilnietės nusileido estėms rezultatu 0-2. 2024 m. kovo 9 d. rungtynėse prieš „Liepojos“ komandą pelnė du įvarčius ir svariai prisidėjo prie vilniečių pergalės rezultatu 5-2.	

2024 m. kovo 17 d. MFA Žalgiris-MRU sutriuškino FK Saned rezultatu 21-0. Šiose rungtynėse moldavė pasižymėjo pelnydama net septynis įvarčius.

Nuo 2025 m. atstovavo Vilniaus rajono „Transinvest“ klubui. 2025 m.  kovo 16 d. debiutavo moterų A lygos rungtynėse prieš FC Hegelmann. Iuliana Colnic pelnė įvartį 60 susitikimo minutę ir persvėrė rezultatą Transinvest naudai (3–2). Galutinis rungtynių rezultatas 5–4, „Transinvest“ futbolininkių naudai.

## Statistika
; A lygos statistika

Spalvų reikšmės:
:  rungtyniavo moterų A lygoje;

## Šaltiniai

## Nuorodos
* UEFA svetainė
* SOCCERWAY
* FLASHSCORE
* SOCCERDONNA
* lietuvosfutbolas.lt
* Globalsportsarchive
Otandeka Laki

**Otandeka Laki** (*Otandeka Kanyesigye Laki*; g. 1996 m. sausio 24 d.) – Ugandos futbolininkė, saugė, puolėja. Kviesta į nacionalinę rinktinę. 

## Karjera
Laki gimė JAV, Niujorke. Jos tėvas, Ugandos ambasadorius, dirbęs JAV. Mokėsi ir futbolą žaidė atstovaudama Colts Neck High School.

Karjeros pradžioje rungtyniavo Vokietijoje. Priklausė SV 67 Weinberg ir MSV Duisburg klubams, tačiau rungtyniavo dublerių ekipose, regioninėse lygose.

2021 m. grįžo į JAV, kur žaidė mėgėjiškame New Jersey Copa klube. 2022 m. išvyko į Angliją, atstovavo Doncaster Rovers Belles.

### FK Saned
2023 m. atvyko į Lietuvą ir prisijungė prie FK Saned. 2023 m. rugpjūčio 3 d. debiutavo moterų A lygoje prieš FK Vilnius.

2023 m. rugsėjo 13 d. pelnė įvartį moterų A lygos rungtynėse prieš FC Gintra. Čempionių titulą ginančios šiaulietės sutriuškino varžoves rezultatu 10-1.

2023 m. rugsėjo 17 d. rungtynėse prieš FK Vilnius pelnė garbės įvartį. Vilnietės iškovojo triuškinančią pergalę rezultatu 11-1.

### MFA Žalgiris
2024 m. perėjo į MFA Žalgiris-MRU. 2024 m. kovo 17 d. debiutavo klube moterų A lygos rungtynėse. MFA Žalgiris-MRU sutriuškino FK „Saned“ rezultatu 21-0. Šiose rungtynėse Otandeka Laki pasižymėjo pelnydama du įvarčius.

Netrukus persikėlė į Doncaster Rovers Belles.

## Statistika
; A lygos statistika

Spalvų reikšmės:
:  rungtyniavo A lygoje;

## Šaltiniai

## Nuorodos
* SOCCERDONNA
* lietuvosfutbolas.lt
* Globalsportsarchive
Maýa Musaskaýa

**Maja Musaskaja** (*Maýa Musaskaýa*; g. 2000 m. sausio 16 d.) – Turkmėnistano futbolininkė, gynėja. Kviesta į Turkmėnistano nacionalinę moterų rinktinę.

## Karjera
2022–2023 m. rungtyniavo Dudulluspor (Turkija).

2023 m. atvyko į Lietuvą ir prisijungė prie MFA Žalgiris-MRU. 2023 m. kovo 26 d. debiutavo moterų A lygos rungtynėse prieš FC Gintra. 

2023 m. gegužės 14 d. pelnė įvartį moterų A lygos rungtynėse prieš Gargždų „Bangą“.

2023 m. rugpjūčio 5 d. pelnė du įvarčius į rungtynėse prieš Utenos Utenį.

2024 m. kovo 3 d. debiutavo Baltijos taurės turnyro rungtynėse prieš Talino Florą. Vilnietės nusileido estėms rezultatu 0-2.

2024 m. kovo 9 d. žaidė Baltijos taurės turnyro rungtynėse prieš „Liepojos“ komandą. 

2024 m. kovo 17 d. MFA Žalgiris-MRU sutriuškino FK Saned rezultatu 21-0. Šiose rungtynėse pasižymėjo pelnydama įvartį.

2026 m. pradžioje tapo žinoma, kad futbolininkė paliko MFA Žalgiris.

## Statistika
; A lygos statistika

Spalvų reikšmės:
:  Ekipa žaidė A lygoje;

## Šaltiniai

## Nuorodos
* [ SOCCERWAY]
* [ FLASHSCORE]
* [ SOCCERDONNA]
* lietuvosfutbolas.lt
* Globalsportsarchive
Karilė Liužinaitė

**Karilė Liužinaitė** (g. 2002 m. rugsėjo 10 d.) – Lietuvos futbolininkė, saugė, puolėja. Šiuo metu (2024 m.) atstovauja Vilniaus „Žalgiris-MRU“. Kitados rungtyniavo Lietuvos jaunimo rinktinėse, o 2022 m. debiutavo nacionalinėje moterų rinktinėje.

## Karjera
Nuo 2017 m. atstovavo Panevėžio Futbolo Akademijos ekipai žaidusiai LMFA Pirmoje lygoje. 2017 m. gegužės 5 d. rungtynėse prieš Visagino SC-Ignalinos MN pelnė net septynis įvarčius. 2017 m. sezone LMFA Pirmoje lygoje sužaidė dešimt rungtynių ir pelnė net dvidešimt penkis įvarčius.

2018 m. rungtyniavo FA-PRSSG-FK Panevėžys komandoje. 

2019 m. perėjo į Šiaulių SG-FA. 2019 m. kovo 31 d. debiutavo moterų A lygos rungtynėse prieš Gargždų „Bangą“. o 2019 m. gegužės 22 d. pelnė įvartį moterų A lygoje prieš Gargždų „Bangą“.

2019 m. rungtyniavo ir FA-PRSSG-FK Panevėžys. 2019 m. rugsėjo 6 d. pelnė net septynis įvarčius Pirmos lygos rungtynėse prieš Kėdainių „Nevėžį“.

Nuo 2020 m. vasaros atstovavo MFA Žalgiris-MRU. 2020 m. birželio 6 d. debiutavo moterų A lygos rungtynėse prieš Šiaulių „Gintrą“. 2020 m. birželio 21 d. pelnė įvartį prieš FK Utenos Utenis.

## Statistika
; A lygos statistika

Spalvų reikšmės:
:  Ekipa žaidė A lygoje;

## Rinktinės
2018 m. pakviesta atstovauti Lietuvos WU-17 rinktinei.

2019 m. pakviesta į Lietuvos Wu-19 rinktinę.

2022 m. vasario 22 d. debiutavo nacionalinėje moterų rinktinėje draugiškose rungtynėse prieš Latviją.

## Šaltiniai

## Nuorodos
* Soccerway (Apie žaidėją)
* lietuvosfutbolas.lt 
* Globalsportsarchive (Apie žaidėją)
Araukanizacija

**Araukanizacija** – kultūrinės asimiliacijos atvejis, kai perimama araukanų (mapučių) kalba ir kultūra. Ši sąvoka dažniausiai naudojama įvardinant Argentinos Patagonijos indėnų perėjimą prie mapučių kalbos ir kultūros.

Araukanizacijos sąvoką pirmasis XX a. vid. pavartojo Ispanijos-Argentinos antropologas Salvadoras Kanalsas Frau (*Salvador Canals Frau*). XVI a. mapučiai buvo susitelkę Čilėje, tarp Itatos ir Tolteno upių, jų kaimynystėje gyveno giminingos pikunčių ir viličių tautos. Nors mapučiai atkakliai priešinosi tiek Inkų imperijai, tiek Ispanijos imperijai, galiausiai XVII a. vid. jie pralaimėjo Arauko karą, ir jų žemės buvo kolonizuotos ispanų. Dėl šios priežasties didelė dalis mapučių persikėlė per Andų kalnus į dabartinę Argentinos teritoriją, į pampas, pradėjo prekiauti su kreolais bei puldinėti jų žemes. Mapučiai susijungė į bendras genčių konfederacijas su tehuelčais, gyvenusiais Patagonijoje.

XIX a. naujos mapučių ir viličių bangos kėlėsi į Argentiną po to, kai Čilė pasiekė nepriklausomybę nuo Ispanijos (dalis mapučių kovojo ispanų pusėje). Vietinės indėnų tautos (tehuelčai, rankeliai) arba susimaišė su mapučiais, arba buvo priversti trauktis į kitas žemes. Mapučiai vertėsi daugiausia Argentinos kolonistų gyvulių nuvarinėjimu – juos kalnų takais gabeno Čilėn. Galop, XIX a. pab. Argentina paskelbė Dykumos užkariavimo planą ir nugalėjo mapučius bei jų asimiliuotus kitus indėnus. Argentinoje buvo baiminamasi, kad Čilė gali pareikšti pretenzijas į Patagoniją, ir, prasidėjus karui, indėnai prisidėtų prie čiliečių.

## Šaltiniai
Orélie-Antoine de Tounens

**Oreli-Antuanas de Tunanas** (*Orélie-Antoine de Tounens*, 1825 m. gegužės 12 d. – 1878 m. rugsėjo 17 d.) – Prancūzijos teisininkas, nuotykių ieškotojas, pasiskelbęs Patagonijos ir Araukanijos karaliumi.

Gimė Šurnjako miestelyje pietų Prancūzijoje. 1852 m. baigė teisės studijas Perigė mieste. Dirbo prokuroru savo gimtajame miestelyje, vėliau Paryžiuje, Bordo. Dalyvavo Perigė masonų ložės susirinkimuose, kur domėjosi įvairiais mokslais, kėlė konstitucinės monarchijos idealą. 1858 m. perskaitęs Alonso de Ersiljos veikalą *La Araucana* nusprendė nukeliauti į Čilę ir pamatyti Araukaniją.

1859–1860 m. lankėsi Kokimbe ir La Serenoje, kur pramoko mapučių kalbos. 1860 m. de Tunanas atvyko į Valdiviją, kur apsistojo pas vietinį prancūzų prekeivį, o vėliau su dviem gidais iškeliavo į mapučių žemes (Nasimientą). Ten jį priėmė genties vadas Kilapanas, tuo metu ruošęsis pulti ispanus. Jis tikėjosi, kad per de Tunaną mapučiams pavyktų užsitikrinti prancūzų paramą. 1860 m. lapkričio 17 d. O.-A. de Tunanas pasiskelbė Araukanijos karaliumi (konstitucinės monarchijos principu). Su mapučių vadais sukūrė šalies vėliavą ir konstituciją. Jis parašė keletą straipsnių spaudoje, kur išdėstė mapučių poziciją ir ragino juos paremti, taip pat Čilės laikraštyje *El Mercurio* paskelbė Araukanijos konstituciją, jos kopiją nusiuntė Čilės prezidentui Manueliui Montui Toresui. O.-A. de Tunanas teigė, kad mapučiai niekada nepripažino jokios svetimšalių valdžios, todėl gyvendami savo prigimtose žemėse turi teisę į savo valstybę.

Į de Tunano pareiškimus daug dėmesio nebuvo kreipiama, tačiau 1862 m. generolas Kornelijus Saavedra Rodrigesas suėmė prancūzą ir įkalino jį Los Ancheleso kalėjime. Saavedra laikė de Tunaną pamišėliu, teismas jį pripažino nepakaltinamu. O.-A. de Tunanas per Valparaiso uostą išsiųstas atgal į Prancūziją.

1870 m. O.-A. de Tunanas bandė grįžti į Čilę, bet sužinojęs, kad K. Saavedra už jo galvą pažadėjęs atlygį, neišsilaipino, o 1874 m. buvo deportuotas į Argentiną. 1873 m. Prancūzijos teisme jo kaip suvereno statusas nebuvo pripažintas. Po jo mirties keletas asmenų pasiskelbė pretendentais į Patagonijos ir Araukanijos karalystės titulą.

## Šaltiniai
Autoimuninė liga

**Autoimuninė liga** – liga, pasireiškianti, kai suaktyvinta imuninė sistema ima atakuoti sveikas organizmo ląsteles. Ligšiol nustatyta ne mažiau kaip 80 skirtingų autoimuninių ligų rūšių. Ligos atsiranda sąveikaujant genų ir aplinkos veiksniams, tačiau tikslių priežasčių, kodėl vieni žmonės suserga pastarosiomis ligomis, nenustatyta. Didesnė dalis sergančiųjų – moterys. Ligų simptomai gali prislopti, tačiau neretai vėl atsiranda.

## Šaltiniai
Paola Simone Nicole Ellis

**Paola Simonė Nikolė Elis** (*Paola Simone Nicole Ellis*; g. 1999 m. liepos 11 d.) – Haičio futbolininkė. Kviesta į nacionalinę rinktinę.

## Karjera
2024 m. atvyko į Lietuvą ir prisijungė prie MFA Žalgiris-MRU. 2024 m. kovo 9 d. debiutavo Baltijos taurės turnyro rungtynėse prieš „Liepojos“ komandą pelnė įvartį ir svariai prisidėjo prie vilniečių pergalės rezultatu 5-2. 

2024 m. kovo 17 d. MFA Žalgiris-MRU sutriuškino FK Saned rezultatu 21-0. Šiose rungtynėse haitietė pasižymėjo pelnydama du įvarčius.

## Statistika
; A lygos statistika

Spalvų reikšmės:
:  rungtyniavo moterų A lygoje;

## Išnašos

## Nuorodos
* SOCCERWAY
* [ FLASHSCORE]
* [ SOCCERDONNA]
* lietuvosfutbolas.lt
* [ Globalsportsarchive]
Debora Luka

**Alvorondža Debora Stefen Luka** (*Alworonga Debora Stephen Luka*; g.  m.  d.) – Pietų Sudano futbolininkė, puolėja. Kviesta į nacionalinę rinktinę.

Angliškuose šaltiniuose dar žinoma kaip **Luka Deborah Alworonga**. Kituose šaltiniuose vadinama **Alworonga Debora Stephen Luka**.

## Karjera
Karjeros pradžioje rungtyniavo Ugandoje. Atstovaudama Yei Joint Stars FC rungtynėse prieš Garde Republic FC (Tanzanija) pelnė net keturis įvarčius.

### FK Saned
2023 m. atvyko į Lietuvą ir prisijungė prie FK Saned. 2023 m. balandžio 16 d. debiutavo moterų A lygoje prieš Gargždų „Bangą“. Gargždų komanda sutriuškino „Saned“ rezultatu 5-0.

2023 m. gegužės 11 d. pelnė įvartį rungtynėse prieš FC Hegelmann. Saned nugalėjo varžoves rezultatu 2-1.

2023 m. birželio 11 d. rungtynėse prieš Utenos Utenį pelnė net tris įvarčius ir svariai prisidėjo prie Saned pergalės triuškinančiu rezultatu 11-3.

Per 23 moterų A lygos rungtynes pelniusi trylika įvarčių buvo penkta pagal rezultatyvumą lygoje.

### MFA Žalgiris
2024 m. perėjo į MFA Žalgiris-MRU. 2024 m. kovo 3 d. debiutavo Baltijos taurės turnyro rungtynėse prieš Talino Florą. Vilnietės nusileido estėms rezultatu 0-2.

2024 m. kovo 9 d. Baltijos taurės turnyro rungtynėse prieš „Liepojos“ komandą pelnė įvartį ir svariai prisidėjo prie vilniečių pergalės rezultatu 5-2. 

2024 m. kovo 17 d. MFA Žalgiris-MRU sutriuškino FK Saned rezultatu 21-0. Šiose rungtynėse pasižymėjo pelnydama įvartį.

## Statistika
; A lygos statistika

Spalvų reikšmės:
:  Ekipa žaidė A lygoje;

## Šaltiniai

## Nuorodos
* [ SOCCERWAY]
* [ FLASHSCORE]
* [ SOCCERDONNA]
* lietuvosfutbolas.lt
* Globalsportsarchive
Pakaitinė motinystė

**Pakaitinė motinystė** arba **surogatinė motinystė** ( – 'pasiūlytas vietoj kito') – atlygintinė arba altruistinė surogacija, naudojama dėl nevaisingumo arba estetinių priežasčių. Paprastai moteris įsipareigoja pastoti bei išnešioti vaisių ir pagimdytą naujagimį atiduoti jo norinčiai porai arba asmeniui atsisakydama į jį motinystės teisių, tačiau pagal susitarimą galimas artimas ryšis.

Pakaitine motinyste dažniausiai naudojasi asmenys, dėl medicininių priežasčių negalintys turėti vaikų, vieniši vyrai arba moterys, taip pat homoseksualios poros. XXI a. pradžioje pakaitine motinyste pradėta naudotis ir dėl estetinių priežasčių (pavyzdžiui, dėl nėštumo nenorinčios susigadinti išpuoselėtos figūros moterys). Anot priešininkų, surogacija yra nepasiturinčias moteris ir vaikus žeminanti ir išnaudojanti praktika. Vis dėlto surogacijos šalininkai tvirtina, kad tinkamai reglamentuota surogacija galėtų padėti vaikų negalinčioms susilaukti poroms. Atlyginimas pakaitinei motinai už išnešiojimą sutartyje nurodomas ne visada, nes kai kuriose pakaitinę motinystę įteisinusiose valstybėse ar valstijose (pavyzdžiui, Jungtinėse Amerikos Valstijose, Jungtinėje Karalystėje, Olandijoje) pripažįstama tik altruistinė pakaitinė motinystė (komercinė pakaitinė motinystė įteisinta Rusijoje, Ukrainoje ir kai kuriose kitose šalyse). Lietuvoje neleidžiama nė viena surogacijos forma.

Surogatinė motinystė turi kelias formas, ir kiekvienoje formoje vaikas, gautas per ją, genetiniu požiūriu nėra susijęs su jį išnešiojusia motina:

* Embrionas sukuriamas naudojant numatyto tėvo spermą ir numatytos motinos kiaušinėlius;
* Embrionas sukuriamas naudojant numatyto tėvo spermą ir donorės kiaušinėlį;
* Embrionas sukuriamas naudojant numatytos motinos kiaušinėlį ir donoro spermą;
* Donoro embrionas perduodamas į gestacinę nešiotoją. Tokį embrioną gali suteikti žmonės, kurie per in vitro apvaisinimą  turi likusių embrionų ir juos perduoda kitiems. Tokiu atveju gautas vaikas nėra genetiniu požiūriu susijęs su gestacine nešiotoja ir numatytais tėvais.

## Šaltiniai
Pašilių pelkė

**Pašilių pelkė** – pelkė, plytinti Panevėžio rajono Pašilių miške, Krekenavos regioniniame parke, dalis jos patenka į Ramygalos telmologinį draustinį. Priklauso Europos Sąjungos saugomų teritorijų tinklui „Natura 2000“. Pelkės šiaurėje telkšo Lieležeris, o pietuose Pašilių ežeras, juos jungia upeliukas.

## Hidrologinis režimas

Pašilių pelkė patenka į Nevėžio upės baseiną, priklauso vandenskyriniam pelkiniam kompleksui, vadinamam Pašilių durpynu. Vyrauja vandens nutekėjimą apsunkinantis lygus reljefas su lėtos tėkmės upeliais. Teritorija išvagota melioracijos kanalų. Pelkę kerta 3 didesni vandeningi magistraliniai - sausinimo grioviai, nutekantys į Liaušę: Aklaežerio ir Tverkimo kanalai bei Liaušės upelio aukštupys. Vasarą daugelis mažesniųjų griovių išdžiūna. Tverkimo kanalas įteka į Liaušę, kirsdamas visą Pašilių miško masyvą, pietuose siekdamas Pašilių ir Lieležerio apyežerius, pelkę ties Gudeliukais. Tverkimo kanalas seklus, uždumblėjęs, sąnašų sluoksnis filtruoja vandens perteklių. Didžiausią sausinimo darbą teritorijoje atlieka Aklaežerio ir Liaušės kanalai.

## Saugomos rūšys

Pelkėje aptinkamas nykstantis saugomas augalas žvilgančioji riestūnė, veisiasi saugomi nykstantys vabzdžiai auksuotosios šaškytės. 2012 m. pelkėje aptiktos retos augalų rūšys, įrašytos į Lietuvos raudonąją knygą: lieknasis švylys, pelkinė laksva ir liekninis beržas. Be to, aptiktas retas grybas tikrinis blizgutis.

## Teritorijos tvarkyba

Pirmieji teritorijos sausinimo darbai pradėti XIX a., tačiau intensyviausi vyko sovietmečiu, paskutiniais XX a. dešimtmečiais. Tuomet iškasti Aklaežerio ir Tverkimo kanalai, ištiesintas Liaušės upelis (jo aukštupyje). Intensyvūs sausinimo darbai kartu su klimato kaita lėmė spartų pelkinio komplekso sausėjimą ir jos augalijos sukcesiją. Per daugelį metų dėl melioracijos poveikio teritorija pasikeitė neatpažįstamai. Durpių mineralizacija, vasaromis išdžiūstantis pelkės paviršius lėmė augalijos sudėties pokyčius. Ilgainiui išnyko pelkėms būdingos augalų bendrijos ir rūšys, įsigalėjo sumedėjusi augalija, išaugo miškas. 

Pašilių pelkę numelioravus, pasirodė, kad esama tik nedidelio durpių sluoksnio, tad jų gavyba neapsimokėjo. Nusausintoje pelkėje priaugo menkaverčių krūmynų, taip pat medžių, nendrių

2023 m. spalį pradėti pelkės tvarkymo darbai, siekiant pakelti vandens lygį 19 ha teritorijoje: iškastuose grioviuose statytos užtvaros, iškirsta ir iš dalies pašalinta sumedėjusi augalija. Darbai baigti 2024 m. pradžioje.

## Pastabos

## Išnašos
Bulneso fortas

**Bulneso fortas** () – karinis įtvirtinimas Čilės pietuose, Magelano sąsiaurio pakrantėje, 52 km į pietus nuo Punta Arenaso, į šiaurės rytus nuo Frovardo kyšulio (piečiausio Pietų Amerikos žemyno taško). Bulneso fortas uolingame Šv. Onos kyšulyje įkurtas 1843 m. rugsėjo 21 d. Čilės prezidento Manuelio Bulneso nurodymu. Fortą įkūrė Čilei tarnavęs britų jūrininkas Džonas Viljamsas Vilsonas. Fortas įkurtas netoli Puerto del Hambrės – vienos pirmųjų ispanų gyvenviečių prie Magelano sąsiaurio.

Bulneso fortas pastatytas siekiant įtvirtinti Čilės pretenzijas Magelano sąsiaurio pakrantėse. Fortas gyvavo neilgai, nes 1848 m. perkeltas į Smėlio kyšulį (), kur pradėjo kurtis Punta Arenaso gyvenvietė. Bulneso fortas buvo apleistas ir sunyko.

1968 m. forto liekanos paskelbtos nacionaliniu paminklu. 2009–2013 m. Bulneso fortas atstatytas, jame įrengtas muziejus. Dabar kartu su Puerto del Hambrės vietove patenka į Magelano sąsiaurio parką.


CL Fuerte Bulnes 1202 (29) (17041177868).jpg|Forto koplyčia
CL Fuerte Bulnes 1202 (2) (17042738539).jpg|Forto vartai
CL Fuerte Bulnes 1202 (34) (16608746353).jpg|Forto patrankos
CL Fuerte Bulnes 1202 (63) (17021521617).jpg|Reginys nuo forto į Magelano sąsiaurį


## Šaltiniai
Rusnė Šešplaukytė

**Rusnė Šešplaukytė** (g. 2005 m. gruodžio 3 d.) – Lietuvos futbolininkė, saugė.

## Karjera
### Šiaulių SG-FA
2019 m. sezone žaisdavo moterų A lygoje Šiaulių SG-FA. 2019 m. kovo 31 d. debiutavo moterų A lygos rungtynėse prieš Gargždų Bangą.
### FC Gintra, Gintra-ŠSG
2021 m. atstovavo FC Gintra ir Gintra-ŠSG komandoms. Rungtyniavo moterų A lygoje ir LMFA I lygoje. 2021 m. gegužės 5 d. debiutavo moterų A lygoje atstovaudama „Gintros“ klubui. Rusnė Šešplaukytė pelnė du įvarčius šiame susitikime, o šiaulietės sutriuškino Utenos Utenį rezultatu 14-0.
### Sanedo klubas
2022 m. sezone moterų A lygoje atstovavo FK Saned. 2022 m. debiutavo klube rungtynėse prieš Gargždų „Bangą“. Rungtyniaudavo ir LMFA I lygoje, Saned-Joniškio SC ekipos gretose.	
### Utenos Utenis
2023 m. sezone priklausė Utenos Utenui. 2023 m. balandžio 16 d. debiutavo moterų A lygos rungtynėse prieš FC Hegelmann. 2023 m. balandžio 22 d. pelnė įvartį rungtynėse prieš FK Saned. Susitikimas baigėsi lygiosiomis 2-2. 2023 m. spalio 4 d. pasižymėjo rungtynėse prieš FK Saned, tačiau uteniškės pralaimėjo rezultatu 1-2.

### MFA Žalgiris
2024 m. prisijungė prie MFA Žalgiris-MRU. 2024 m. kovo 9 d. debiutavo Baltijos taurės turnyro rungtynėse prieš „Liepojos“ komandą.	

2024 m. kovo 17 d. MFA Žalgiris-MRU sutriuškino FK Saned rezultatu 21-0. Šiose rungtynėse Rusnė Šešplaukytė pasirodė po keitimo ir pačioje rungtynių pabaigoje pasižymėjo įvarčiu. Rezultatas tapo 21-0.

## Statistika
; A lygos statistika

Spalvų reikšmės:
:  Ekipa žaidė A lygoje;

## Rinktinės
Kitados atstovavo Lietuvos jaunučių ir jaunimo rinktinėms. 

2019 m. atstovavo Lietuvos WU-15 rinktinei. Baltijos taurės turnyro rungtynėse prieš Farerų salų WU-15 Rusnė Šešplaukytė pelnė įvartį, o susitikimas baigėsi lygiosiomis 2-2.

2020 m. pakviesta į Lietuvos WU-17 rinktinę. Baltijos taurės turnyre žaidė prieš estes ir latves. 2022 m. rugsėjį žaidė prieš Kazachstaną, Armėniją ir Kroatiją. 

2022 m. pakviesta atstovauti Lietuvos WU-19 rinktinei. 2022 m. lapkričio mėn. žaidė prieš Farerų WU-19, Lichtenšteiną ir Islandiją. 2023 m. balandžio mėn. prieš Moldaviją, Turkiją ir Andorą.

## Pasiekimai

## Taip pat skaitykite
* Deividas Šešplaukis – brolis, taip pat futbolininkas;

## Šaltiniai

## Nuorodos
* SOCCERWAY 
* Soccerdonna
* lietuvosfutbolas.lt 
* Globalsportsarchive
LVSO koncertų salė

**LVSO koncertų salė** (buvę Vilniaus kongresų rūmai) – pastatas Senamiestyje, Vilniuje. Projekto autoriai – Edmundas Pranciškus Stasiulis ir Janina Marozienė. Rekonstrukcijos autoriai - lietuvių kompanija „Akustika Plius“ (konsultantas Wolfgang Ahnert), dizaineriai Marius Mateika ir Indrė Ankudavičienė.

## Istorija
XIX a. pab. būsimųjų rūmų vietoje stovėjo privatūs namai, kurie Antrojo pasaulinio karo metais naudoti kaip ligoninė. 1944–1963 m. pastatuose veikė Vilniaus 6-oji vidurinė mokykla, kurią iškėlus atsilaisvinusiose patalpose įkurta Lietuvos TSR Švietimo ministerijos respublikinė neakivaizdinė vidurinė mokykla.

1982 m., nugriovus anksčiau šioje vietoje stovėjusius namus, buvo pastatyti LKP Centro Komiteto rūmai. 1984 m. buvo suprojektuota automobilių stovėjimo aikštelė ir Politinio švietimo namai prie LKP CK, kurie turėjo užimti likusį laisvą plotą. 1989 m. prasidėjo pastato statybos, bet Lietuvai atkūrus nepriklausomybę, jos sustojo.

1993 m. įkūrus Valstybinę Kongresų rūmų statybos direkciją ir gavus lėšų, darbai buvo atnaujinti. 1999 m. pabaigus statinį, šis perduotas Vilniaus universitetui ir Lietuvos valstybiniam simfoniniam orkestrui, bet vėliau Vilniaus universitetas perdavė savo patalpas Lietuvos muzikos akademijai.

2021 m. pradėta pastato rekonstrukcija. Nuo pat pradžių rekonstrukciją buvo numatyta vykdyti dviem etapais. Pirmo rekonstrukcijos etapo metu iš esmės buvo pakeistas salės projektas: iškeltas pastato stogas, amfiteatro principu įrengta 984 vietų koncertų salė. Šalia įspūdingo interjero joje įgyvendinti moderniausi technologiniai akustiniai, scenos, apšvietimo, vėdinimo, šildymo sistemų ir kiti sprendimai. Atnaujinti holai, rūbinės ir lankytojams skirtos laiptinės, rūsyje įrengti sanitariniai mazgai. Salė pritaikyta žmonėms, susiduriantiems su negalia.

Naujoji LVSO koncertų salė atidaryta iškilmingu koncertu 2024 m. kovo 16 dieną.

## Šaltiniai

# ↑ „Dėl Kongresų rūmų naudojimo“. *1995 m. gruodžio 29 d. nutarimas Nr. 1642*. Lietuvos Respublikos Vyriausybė. Nuoroda tikrinta 2024-03-07.
# ↑ „Užbaigta Vilniaus Kongresų rūmų statyba“. *delfi.lt*. Delfi. ELTA. 2002-12-22. Nuoroda tikrinta 2024-03-12.
# "Dėl Lietuvos valstybės biudžeto asignavimų investicijoms perskirstymo“. *1993 m. gruodžio 6 d. nutarimas Nr. 904*. Lietuvos Respublikos Vyriausybė. Nuoroda tikrinta 2024-03-07.
# https://www.lvso.lt/lt/sales-nuoma
Moterų lyties organų žalojimas

**Moterų lyties organų žalojimas** (*MLOŽ*) – procedūra, dažniausiai atliekama kaip mergaitės iniciacijos į moters amžių ceremonijos dalis.

MLOŽ apima bet kokias dalinio ar visiško moters išorinių lytinių organų pašalinimo procedūras ar kitokį moterų lytinių organų žalojimą dėl kultūrinių papročių. Nulemta patriarchato, norint išsaugoti merginos nekaltybę iki vestuvių ir santuokinę ištikimybę. Daugeliu atvejų MLOŽ yra atliekamas mergaitėms nuo kūdikystės iki 15 metų amžiaus. Ši žalinga praktika vis dar taikoma kai kuriose Afrikos, Azijos ir Lotynų Amerikos šalyse, taip pat migrantų bendruomenėse Vakaruose. PSO pasmerkta praktika.

Dažniausiai žalojamas klitoris, vulva, apkarpomos mažosios ir didžiosios lytinės lūpos arba užsiuvamas makšties prieangis, paliekama tik anga šlapintis. Procedūrų metu jaučiamas stiprus skausmas, gausiai kraujuojama, po to pasunkėja šlapinimasis, gali susidaryti cistos, atsirasti infekcijos ir nevaisingumas. Taip pat sumažėja seksualinis potraukis, atsiranda gimdymo komplikacijos (gali būti reikalingas cezario pjūvis, pakartotinis žalojimas) padidėja naujagimių mirties rizika.

## Šaltiniai
Mia Leneice Darden

**Mija Leneis Darden** (; 2000 birželio 10 d.) – amerikiečių futbolininkė, puolėja. Žaidė Lietuvoje, atstovavo FK Vilnius, MFA Žalgiris-MRU ir FK Transinvest.

## Karjera
Kilusi iš kalifornijos. Studijavo ir futbolą žaidė Tulsa Golden Hurricane ekipose. Baigusi studijas išvyko į Europą.

### FK Vilnius
2023 m. prisijungė prie FK Vilnius. 2023 m. balandžio 16 d. debiutavo moterų A lygoje prieš „Gintros“ klubą. Šis susitikimas baigėsi nulinėmis lygiosiomis.

2023 m. gegužės 7 d. pelnė du įvarčius rungtynėse prieš FC Hegelmann. Vilnietės iškovojo pergalę rezultatu 3-1.

2023 m. gegužės 14 d. pelnė tris įvarčius rungtynėse prieš Joniškio „Saned“. Vilnietės iškovojo pergalę rezultatu 3-1.

### MFA Žalgiris
2023 m. vasarą perėjo į MFA Žalgiris-MRU. 2023 m. rugpjūčio 5 d. debiutavo klube moterų A lygos rungtynėse prieš Utenos Utenį. Mia Darden pelnė net keturis įvarčius ir svariai prisidėjo prie žalgiriečių pergalės rezultatu 11-1.

### Transinvest
2024 m. sezone atstovavo FK Transinvest. 2024 m. kovo 16 d. debiutavo moterų A lygoje prieš „Gintros“ klubą. Šis susitikimas baigėsi šiauliečių pergale 2-0.

2024 m. kovo 24 d. rungtynėse prieš FK Banga pasižymėjo pelnydama du įvarčius. Dar nerealizavo 11 metrų baudinio. Vilniaus rajono atstovės sutriuškino varžoves rezultatu 4-0.

2024 m. gegužės 12 d. Širvintų stadione rezultatu 2-0 nugalėjo FC Gintra. Mia Leneice Darden pelnė įvartį 56 min., o 87 min. Greta Valikonienė (Guižauskaitė) įtvirtino pervarą. Tai buvo pirmasis šiauliečių pralaimėjimas 2024 m. sezone.

## Statistika
; A lygos statistika

Spalvų reikšmės:
:  rungtyniavo A lygoje;

## Pasiekimai
* 2023 m. moterų A lygos sezone pelnė 23 įvarčius ir pagal rezultatyvumą buvo trečia lygoje.

## Šaltiniai

## Nuorodos
* [ SOCCERWAY]
* lietuvosfutbolas.lt
* [ Globalsportsarchive]
Irina Topal

**Irina Topal** (*Irina Topal*; g. 1998 m. gruodžio 19 d.) – Moldovos futbolininkė, saugė. Kitados atstovavo Moldovos jaunimo rinktinėms, kviesta į nacionalinę rinktinę.

## Karjera
Kitados rungtyniavo LTPS nr.2, nuo 2015 m. „Noroc“ klube (Moldavija). Atstovaudama šiam klubui žaidė UEFA čempionių lygos atrankos rungtynėse.

### FC Universitatea Galați
2018–2021 m. priklausė FC Universitatea Galați (Rumunija).

### ŽFK Kryvbas
2021 m. vasarą persikėlė į Ukrainą, žaidė ŽFK Kryvbas. 2021 m. liepos 31 d. debiutavo aukščiausioje lygoje prieš Stara Majačkos „Voschod“. 

Dėl Rusijos karinės agresijos futbolo čempionatas Ukrainoje nutrauktas, o futbolininkė išvyko iš Ukrainos.

### 2022 m.
2022 m. trumpai rungtyniavo Stomilanki Olsztyn (Lenkija). O vasarą persikėlė į Graikiją, kur atstovavo PAE OFĪ ().

### FK Vilnius
2023 m. prisijungė prie FK Vilnius. 2023 m. kovo 19 d. debiutavo moterų A lygoje prieš „Bangos“ klubą. Gargždiškės iškovojo pergalę rezultatu 3-1.

2023 m. birželio 21 d. pelnė įvartį rungtynėse prieš MFA Žalgiris-MRU. Vilniaus miesto derbyje buvo užfiksuotos rezultatyvios lygiosios (2-2).

### Transinvest
2024 m. sezone atstovavo FK Transinvest. 2024 m. kovo 16 d. debiutavo moterų A lygoje prieš „Gintros“ klubą. Šis susitikimas baigėsi šiauliečių pergale 2-0.

### FK Žalgiris
2026 m. kovo 15 d. debiutavo moterų A lygos rungtynėse prieš Gargždų „Bangą“. Susitikimą pradėjo startinėje sudėtyje, o 82 minutę buvo pakeista. Žalgirietės sutriuškino varžoves rezultatu 3–0.

## Statistika
; A lygos statistika

Spalvų reikšmės:
:  Ekipa žaidė A lygoje;

## Šaltiniai

## Nuorodos
* UEFA svetainė
* SOCCERWAY
* FLASHSCORE
* SOCCERDONNA
* lietuvosfutbolas.lt
* Globalsportsarchive
Anastasia Sivolobova

**Anastasija Sivolobova** (*Anastasia Sivolobova*; g. 1998 m. rugpjūčio 14 d.) – Moldovos futbolininkė, gynėja. Kitados atstovavo Moldovos jaunimo rinktinėms, kviesta į nacionalinę rinktinę.

## Karjera
Kitados rungtyniavo gimtinėje (Moldavija). Atstovavo FC Belceanka Bălți. 2018 m. perėjo į AFC Universitata Galați (Rumunija). 2019 m. atstovavo Heniu Prundu Bârgăului (Rumunija).

2019–2020 m. rungtyniavo Ukrainos aukščiausioje lygoje, priklausė „Jatranės“ klubui. 2020–2021 m. atstovavo A-Dos-Francos klubui (Portugalija).

2021–2022 m. sezone žaidė Árīs Lemesós (Kipras). Pirmame divizione (I pakopa) klubas užėmė ketvirtą vietą.

2022 m. vasarą atvyko į Lietuvą. Atstovavo MFA Žalgiris-MRU. 2022 m. rugpjūčio 14 d. debiutavo moterų A lygos rungtynėse prieš FK Saned. Šiame susitikime moldavė užsidirbo geltoną kortelę (67 min.), o vėliau (83 min.) pasižymėjo pelnydama įvartį. Žalgirietės nugalėjo varžoves rezultatu 4-1.

Vėliau persikėlė į Mġarr United (Malta).

## Statistika
; A lygos statistika

Spalvų reikšmės:
:  Ekipa žaidė A lygoje;

## Pasiekimai
; moterų A lyga
*  **Antroji vieta (1):** 2022 m.

## Šaltiniai

## Nuorodos
* UEFA svetainė
* SOCCERWAY
* FLASHSCORE
* SOCCERDONNA
* lietuvosfutbolas.lt
* Globalsportsarchive
Raudonasis teroras

**Raudonasis teroras** () – politinių represijų ir egzekucijų kampanija Sovietų Rusijoje ir Sovietų Ukrainoje, taip pat laikinai okupuotose Estijos, Latvijos, Lietuvos ir Suomijos teritorijose. Šią kampaniją vykdė bolševikai, daugiausia pasitelkiant ČK, bolševikų slaptąją policiją. Oficialiai prasidėjo 1918 m. rugsėjo pradžioje ir tęsėsi iki 1922 m. Raudonasis teroras, kilęs po pasikėsinimų į Vladimirą Leniną ir Levą Trockį, taip pat po Petrogrado čekistų lyderio ir bolševikų partijos redaktoriaus nužudymų, buvo atsakas į tariamas represijas prieš bolševikus. Kampanija buvo sukurta pagal 1793 m. Prancūzijos revoliucijos metu vykusio teroro modelį ir siekė pašalinti politinius oponentus, opoziciją ir bet kokią kitą grėsmę bolševikų valdžiai. Sprendimą įgyvendinti raudonąjį terorą taip pat lėmė kai kurių „raudonųjų“ kalinių žudynės per 1917 m. Spalio sukilimą, sąjungininkų įsikišimas į Rusijos pilietinį karą ir didelio masto raudonųjų žudynės per Suomijos pilietinį karą, kurio metu suomių „baltieji“ nužudė 10 000–20 000 revoliucionierių.

Plačiąja prasme šis terminas paprastai taikomas bolševikų politinėms represijoms per visą Rusijos pilietinio karo 1917–1922 metų laikotarpį, kaip terminas, atskiras nuo Baltojo teroro, vykdyto Baltosios gvardijos prieš savo politinius priešus, įskaitant bolševikus.

## Susiję straipsniai
* Didysis valymas

## Šaltiniai
Markus Howard

**Markusas Entonis Hauardas** (*Markus Anthony Howard*, g. 1999 m. kovo 3 d.) – Jungtinių Amerikos Valstijų krepšininkas, rungtyniaujantis kaip atakuojantis gynėjas.

Gimė puertorikiečių kilmės šeimoje. Tėvas – krepšinio treneris, brolis – profesionalus krepšininkas Džordanas Hauardas.

Markusas Hauardas žaidė Perio mokyklos (Gilbertas, Arizona) ir Findlio parengiamosios (Hendersonas, Nevada) mokyklų komandose, 2016–2020 m. atstovavo Marketo (*Marquette*) universiteto (Milvokis) komandai „Golden Eagles“. 2019–20 m. buvo rezultatyviausias NCAA reguliariojo sezono žaidėjas (vid. 27,8 tšk.). Nors 2020 m. NBA naujokų biržoje nebuvo pašauktas, M. Hauardas sudarė dvišalį kontraktą su Denverio „Nuggets“. Rungtyniavo epizodiškai (vid. po 5,6 min., pelnydavo vid. 3,4 taško), buvo skolinamas į G lygą. 2022 m. liepą persikėlė į Europą ir sudarė sutartį su Vitorijos „Baskonia“, kur netruko tapti komandos lyderiu.

Markusas Hauardas atstovavo JAV jaunimo rinktinėms 2015 m. Amerikos U-16 ir 2016 m. pasaulio U-17 čempionatuose.

Žaidėjas pasižymi kaip labai geras tritaškininkas – koledže jo tritaškių pataikymo vidurkis siekė 42,7 %, NBA – 34,1 %, Eurolygoje – 40,1 %. 2023–24 m. Eurolygos sezone tai buvo daugiausia tritaškių metęs ir pataikęs žaidėjas.

## Laimėjimai
* U-17 pasaulio krepšinio čempionatas – 2016 m. (su JAV rinktine)
* Alfonso Fordo apdovanojimas (2024 m.)
* Ispanijos Karaliaus krepšinio taurė (2026 m.)

## Šaltiniai
Paulius Danusevičius

**Paulius Danusevičius** (g. 2001 m. gegužės 8 d.) – Lietuvos krepšininkas.

## Karjera
Krepšinio karjerą pradėjo 2018 m. NKL besivaržančioje Joniškio „Delikateso“ komandoje. Debiutiniame sezone iš viso sužaidė tik devynerias rungtynes.

2019–2020 m. NKL sezone vidutiniškai pelnė po 3,5 taško ir atkovojo po 2,8 kamuolio per rungtynes.

2020 m. rugsėjį prisijungė prie Šiaulių „Šiauliai“ komandos, su kuria pirmąsias rungtynes sužaidė rugsėjo 20 d. prieš Kauno „Žalgirio“ ekipą.

2021 m. sausį buvo paskolintas NKL Vilkaviškio „Perlo“ komandai, kovą sugrįžo į Šiaulius.

2024 m. birželio 29 d. prisijungė prie Rodo „Kolossos“ komandos.

2024 m. gruodžio pabaigoje pasirašė sutartį iki sezono pabaigos su Panevėžio „Lietkabelio“ klubu. Pasibaigus sezonui su ekipa pasirašė vienerių metų sutartį.

## Nacionalinė rinktinė
Lietuvos vyrų krepšinio rinktinėje debiutavo 2024 m. birželio 10 d. draugiškose rungtynėse prieš Libano vyrų krepšinio rinktinę. Rinktinei atstovavo atrankoje į 2027 m. pasaulio krepšinio čempionatą.

## Statistika

### LKL

|-
| style="text-align:left;"|2020–2021
| style="text-align:left;"|„Šiauliai“
| 17 || 1 || 07:26 || 30,8% || **41,7%** || 50% || 1,24 || 0,41 || 0,6 || 0,4 || 0,4 || 1,65 || 1,76
|-
| style="text-align:left;"|2021–2022
| style="text-align:left;"|„Šiauliai“
| 32 || 6 || 19:16 || 54,7% || 31,2% || **75%** || 4,56 || 0,97 || 1,3 || **0,9** || 0,4 || 6,91 || 8,16
|-
| style="text-align:left;"|2022–2023
| style="text-align:left;"|„Šiauliai“
| 33 || 7 || 21:56 || 58,1% || 41,6% || 68,4% || 5,55 || 0,94 || 1,3 || 0,7 || **0,8** || 9,58 || 11,18
|-
| style="text-align:left;"|2023–2024
| style="text-align:left;"|„Šiauliai“
| 31 || 24 || 27:11 || 56,7% || 38,5% || 63,2% || 5,77 || 1,13 || **1,8** || 0,4 || 0,6 || **12,61** || 13
|-
| style="text-align:left;"|2024–2025
| style="text-align:left;"|„Lietkabelis“
| **34** || **34** || **28:29** || **63,1%** || 31,8% || 72,4% || **6,59** || **2,03** || 1,7 || **0,9** || 0,4 || 10,76 || **13,94**
|}

## Asmeninis gyvenimas
P. Danusevičiaus tėtis Audrius Danusevičius taip pat krepšininkas, didžiąją karjeros dalį rungtyniavęs Šiaulių „Šiauliai“ komandoje.

## Išnašos
Chima Moneke

**Čima Monekė**, visas vardas **Nvačukvu Iheukvumerė Čima Monekė** (*Nwachukwu Iheukwumere Chima Moneke*, g. 1995 m. gruodžio 24 d.) – Nigerijos krepšininkas, rungtyniaujantis sunkiuoju krašto puolėju.

Gimė diplomatų šeimoje Abudžoje. Nuo pat mažumės gyveno tai Australijoje, tai Nigerijoje, tai Turkijoje, tai Šveicarijoje. Žaisti krepšinį pradėjo Australijoje, Kanberoje, Džininderos Ežero Kanberos universiteto vidurinės mokyklos komandoje (ten rungtyniavo su kitu, vėliau išgarsėjusiu žaidėju Dante Eksumu). 2013 m. Č. Monekė, gavęs stipendiją, išvyko į JAV, žaidė už Šiaurės Rytų bendruomenės koledžo (*Northeast Community College*, Norfolkas, Nebraska) komandą, 2016–2018 m. – už Kalifornijos universiteto Deivise komandą „Aggies“.

2018 m. NBA Naujokų biržoje Č. Monekė nebuvo pašauktas, profesionalo karjerą pradėjo Prancūzijoje. Iš „Ruano“ klubo atleistas po 3 rungtynių. Žaidėjas rungtyniavo antrosios Prancūzijos lygos klubuose, vėliau siekė grįžti į Australiją, bet sutartis su Pietryčių Melburno „Phoenix“ nebuvo pasirašyta, nes Č. Monekė neturėjo Australijos paso. Žaidėjas vėl grįžo į antrąjį Prancūzijos divizioną, tada – į „Orleano“ klubą. 2021 m. perėjęs į Manresos klubą, Č. Monekė tapo jo lyderiu, pasiekė FIBA Čempionų lygos finalą ir tapo šio turnyro MVP.

2022 m. Č. Monekė sudarė kontraktą su NBA klubu Sakramento „Kings“, tačiau ten rungtyniavo visiškai epizodiškai (2 rungtynės, buvo skolinamas į G lygą). 2023 m. grįžo į Europą, kur sezono antroje pusėje papildė „Monako“ klubą. Vasarą perėjo į Vitorijos „Baskonia“ ir tapo vienu komandos lyderių.

Č. Monekė už Nigerijos rinktinę žaidė 2021 m. Afrikos krepšinio čempionato atrankoje.

## Laimėjimai
* Prancūzijos krepšinio lyga: 2023 m.
* Prancūzijos krepšinio taurė: 2023 m.
* R. Koračo taurė: 2026 m.
* FIBA Čempionų lygos MVP: 2022 m.

## Šaltiniai
Lijana Gedminaitė

**Lijana Gedminaitė** (g. 1998 m. gruodžio 25 d.) – Lietuvos futbolininkė, puolėja. Atstovavo Lietuvos nacionalinei moterų rinktinei.

## Karjera
### Futbolininkės karjera
2015 m. žaidė Klaipėdos FM merginų komandoje. Antros pakopos pirmenybėse per trylika susitikimų pelnė keturiolika įvarčių.

Nuo 2016 m. atstovavo „Bangos“ klubui. 2016 m. balandžio 16 d. debiutavo rungtynėse prieš MFA Žalgiris. Vilnietės sutriuškino varžoves rezultatu 5-0.

2016 m. gegužės 1 d. moterų A lygos rungtynėse prieš Šiaulių SG-FA–Akmenės SC pelnė du įvarčius.

2017 m. balandžio 17 d. pelnė tris įvarčius, o gagrždiškės rezultatu 3-2 nugalėjo MFA Žalgiris.

2019 m. žaidė ir salės futbolo (futzalo) ekipoje, atstovavo Gargždų „Bangai“.

## Statistika
; A lygos statistika

Spalvų reikšmės:
:  rungtyniavo moterų A lygoje;

## Rinktinės
; Lietuvos WU-17 rinktinė
* 2014 m. spalio 19 d. rungtynėse prieš Serbijos WU-17 rinktinę pasižymėjo pelnydama įvartį.

; Lietuvos WU-19 rinktinė
* 2015 m. rugsėjo mėn. pakviesta į Lietuvos WU-19 rinktinę. Rungtyniavo prieš Lenkijos, Suomijos ir Turkijos WU-19 rinktines.
* 2016 m. spalio 25 d. pelnė įvartį rungtynėse prieš Baltarusijos WU-19 rinktinę.

; Nacionalinė moterų rinktinė
* 2016 m. pakviesta į nacionalinę moterų rinktinę. 2016 m. rugpjūčio 4 d. žaidė Baltijos taurės turnyre prieš Latviją. 

* 2018 m. žaidė draugiškose rungtynėse prieš Moldavijos rinktinę. Draugiškose rungtynėse prieš Armėniją.

## Pasiekimai
; su Bangos klubu
*  moterų A lygos bronza (3): 2016, 2018, 2019 m.

; asmeniniai įvertinimai
* 2019 m. geriausia moterų A lygos puolėja.

## Šaltiniai

## Nuorodos
* Bangos klubo svetainė
* SOCCERDONNA (apie žaidėją)
* FLASHSCORE (apie žaidėja)
* soccerpunter (apie žaidėją)
* lietuvosfutbolas.lt (apie žaidėją)
* [ Globalsportsarchive] (apie žaidėją)
Greta Valikonienė

**Greta Valikonienė** arba mergautine pavarde žinoma kaip **Greta Guižauskaitė** (g. 1997 m. sausio 31 d.) – Lietuvos futbolininkė, gynėja. Atstovavo Lietuvos nacionalinei moterų rinktinei.

## Karjera
2015–2016 m. atstovavo MFA Žalgiris. 2015 m. balandžio 12 d. debiutavo moterų A lygos rungtynėse prieš Vilniaus FM-JL Stars. Susitikimas baigėsi nulinėmis lygiosiomis (0-0). 2016 m. birželio 5 d. pelnė įvartį moterų A lygos rungtynėse prieš Jonavos KKSC EOS-Aušra. Žalgirietės sutriuškino varžoves rezultatu 7-0.

2017 m. žaidė Vilniaus FM-Amber. LMFA I lygoje per sezoną pelnė vienuolika įvarčių. 2017 m. balandžio 22 d. namuose vilnietės sutriuškino Čyčkų „Šešupę“ rezultatu 13-0. Greta Guižauskaitė pelnė tris įvarčius. 2017 m. rugpjūčio 30 d. vilnietės dar kartą sutriuškino Čyčkų „Šešupę“. Šis susitikimas baigėsi rezultatu 19-0. Greta Guižauskaitė vėl pelnė tris įvarčius. 

2018 m. perėjo į Vilniaus regiono jungtinė komanda. LMFA I lygoje per sezoną pelnė dešimt įvarčių. 2018 m. gegužės 20 d. debiutavo prieš Ukmergės komandą. 2018 m. birželio 20 d. prieš Nemenčinę pasižymėjo pelnydama net keturis įvarčius, o vilnietės sutriuškino varžoves rezultatu 9-0. 2018 m. spalio 12 d. prieš nemenčinę vėl pasižymėjo keturiais įvarčiais. Vilnietės iškovojo pergalę rezultatu 11-2.

2020 m. vasarą prisijungė prie „Utenos Utenio“. 2020 m. birželio 7 d. debiutavo moterų A lygos rungtynėse prieš Kauno Žalgirį. Kaunietės sutriuškino varžoves rezultatu 7-0. 

Nuo 2021 m. rungtyniavo FK Vilnius. Tapo pagrindinės komandos kapitone. 2021 m. kovo 28 d. debiutavo klube moterų A lygos rungtynėse prieš FC Gintra. Šiauliietės sutriuškino varžoves rezultatu 4-0. 2021 m. balandžio 25 d. pelnė įvartį rungtynėse prieš „Utenos Utenį“. Vilnietės sutriuškino varžoves rezultatu 5-1.

2024 m. perėjo į FK Transinvest. Ėjo pagrindinės komandos kapitonės pareigas. 2024 m. kovo 16 d. debiutavo klube moterų A lygos rungtynėse prieš FC Gintra. Šiaulietės nugalėjo varžoves rezultatu 2-0.

2024 m. gegužės 12 d. Širvintų stadione rezultatu 2-0 nugalėjo FC Gintra. Mia Leneice Darden pelnė įvartį 56 min., o 87 min. Greta Valikonienė (Guižauskaitė) įtvirtino pervarą. Tai buvo pirmasis šiauliečių pralaimėjimas 2024 m. sezone.

### FK Žalgiris
2026 m. kovo 15 d. debiutavo moterų A lygos rungtynėse prieš Gargždų „Bangą“. Susitikimą pradėjo kaip atsarginė, o aikštėje pasirodė po keitimo antrojo kėlinio pradžioje. Žalgirietės sutriuškino varžoves rezultatu 3–0.

## Statistika
; A lygos statistika

Spalvų reikšmės:
:  Ekipa žaidė moterų A lygoje;
:  Ekipa žaidė Pirmoje lygoje;

## Rinktinės
; Lietuvos WU-17 rinktinė
* 2012–2013 m. atstovavo Lietuvos WU-17 rinktinei.

; Lietuvos WU-19 rinktinė
* 2014–2015 m. rungtyniavo Lietuvos WU-19 rinktinėje.

; Nacionalinė moterų rinktinė
* 2015 m. pakviesta į nacionalinę moterų rinktinę. 

## Pasiekimai
; moterų A lyga
*  **Trečia vieta (2):** 2015 m. (su MFA Žalgiris); 2022 m. (su FK Vilnius).

## Šaltiniai

## Nuorodos
* SOCCERWAY (apie žaidėją)
* FLASHSCORE (apie žaidėja)
* soccerpunter (apie žaidėją)
* lietuvosfutbolas.lt (apie žaidėją)
* [ Globalsportsarchive] (apie žaidėją)
Eric Elliott

**Erikas Eliotas** (*Eric Elliott*, g. 1969 m. rugsėjo 26 d.) – Jungtinių Amerikos Valstijų krepšininkas, rungtyniavęs įžaidėjo pozicijoje.

1989–1992 m. žaidė už Houpo koledžo „Flying Dutchmen“ (Holandas, Mičiganas) komandą. Visą karjerą praleido Europoje – žaidė Švedijos, Lenkijos, Belgijos klubuose, 1999–2001 m. atstovavo Vilniaus „Lietuvos rytui“, buvo vienas komandos lyderių.

2001 m. siekė įgyti Lietuvos pilietybę ir žaisti Lietuvos krepšinio rinktinėje, bet ji nebuvo suteikta. 2004 m. suteikus Lenkijos pilietybę žaidė už Lenkijos rinktinę, dalyvavo 2005 m. Europos krepšinio čempionato atrankoje.

## Pasiekimai
* LKL: 2000 m.
* Švedijos krepšinio lyga: 1997, 1999 m.
* Belgijos krepšinio lyga: 2002 m.
* NEBL MVP: 1999 m.

## Šaltiniai
Austė Bernotaitė

**Austė Bernotaitė** (g. 2003 m. liepos 26 d.) – Lietuvos futbolininkė, gynėja. Atstovavo Lietuvos nacionalinei moterų rinktinei.

## Karjera
Kitados atstovavo Tauragės VJSM. 2019 m. sezone žaidė „Šešupės“ klube. 2019 m. balandžio 12 d. debiutavo LMFA I lygos rungtynėse prieš MFA Žalgiris. Žalgirietės sutriuškino varžoves rezultatu 10-0.

Nuo 2020 m. atstovavo „Bangos“ klubui. 2020 m. birželio 3 d. debiutavo moterų A lygos rungtynėse prieš „Gintros“ klubą.Šiaulietės sutriuškino varžoves rezultatu 16-0. 2020 m. liepos 5 d. pelnė įvartį moterų A lygos rungynėse prieš Utenos Utenį.

2024 m. kovo 24 d. debiutavo FC Hegelmann gretose moterų A lygos rungtynėse prieš FK Saned. Šiame susitikime pasirodė startinėje sudėtyje, o 68 minutę pelnė įvartį. Kauno rajono atstovės sutriuškino varžoves rezultatu 5-0.

2025 m. pirmoje sezono pusėje atstovavo „Bangos“ klubui. 

2025 m. vasarą prisijungė prie FC Hegelmann. 2025 m. rugpjūčio 17 d. debiutavo moterų A lygos rungtynėse prieš „Žalgirį“.

## Statistika
; A lygos statistika

Spalvų reikšmės:
:  Ekipa žaidė A lygoje;

## Rinktinės
; Lietuvos WU-17 rinktinė
* 2019 m. rugsėjo 10 d. debiutavo rungtynėse prieš Graikijos WU-17 rinktinę. Žaidė prieš Airiją ir Albaniją.

; Lietuvos WU-19 rinktinė
* 2021 m. pakviesta į Lietuvos WU-19 rinktinę. 2021 m. birželio 28 d. žaidė Baltijos taurės WU-19 turnyro rungtynėse prieš Latviją. 

; Nacionalinė moterų rinktinė
* 2022 m. pakviesta į nacionalinę moterų rinktinę. 2022 m. vasario 22 d. debiutavo draugiškose rungtynėse prieš Latviją.

## Pasiekimai

## Šaltiniai

## Nuorodos
* Bangos klubo svetainė
* SOCCERWAY (apie žaidėją)
* FLASHSCORE (apie žaidėja)
* lietuvosfutbolas.lt (apie žaidėją)
* Globalsportsarchive (apie žaidėją)
Rachel Emily Hawkins

**Reičelė Emilė Hokins** (*Rachel Emily Hawkins*, g. 1997 m. birželio 7 d.) – futbolininkė iš Kanados, gynėja.

## Biografija
Gimė Kanadoje, Futbolo paslapčių mokėsi gimtinėje. Atstovavo St. Francis Xavier X-Women.

### MFA Žalgiris
Nuo 2023 m. atstovavo Vilniaus MFA „Žalgiris“. 2023 m. kovo 26 d. debiutavo moterų A lygos rungtynėse prieš FC Gintra.

2023 m. gegužės 7 d. pelnė du įvarčius rungtynėse prieš FK Utenos Utenis. Žalgirietės sutriuškino varžoves rezultatu 8-0.

2024 m. kovo mėn. tapo žinoma, kad futbolininkė lieka klube.

## Statistika
; A lygos statistika

Spalvų reikšmės:
:  rungtyniavo A lygoje;

## Šaltiniai

## Nuorodos
* lietuvosfutbolas.lt (apie žaidėją)
* Ogol svetainė
Augustė Andrijevskytė

**Augustė Andrijevskytė** (g. 2001 m. kovo 6 d.) – Lietuvos futbolininkė, gynėja.

## Karjera
### FK Utenos Utenis
2018 m. atstovavo FK Utenos Utenis. 2018 m. gegužės 25 d. debiutavo LMFA I lygos rungtynėse prieš MFA Žalgiris B. Vilnietės sutriuškino varžoves rezultatu 8-2.

Nuo 2019 m. Utenos klubas rungtyniavo moterų A lygoje. 2019 m. kovo 31 d. Augustė Andrijevskytė debiutavo moterų A lygos rungtynėse prieš Kauno Žalgirį. Kaunietės sutriuškino varžoves rezultatu 7-0.

2020 m. liepos 12 d. pelnė pirmąjį savo įvartį moterų A lygoje rungtynėse prieš Šiaulių SG-FA. Uteniškės sutriuškino varžoves rezultatu 8-0.

### MFA Žalgiris-MRU
2022 m. vasarą persikėlė į Vilniaus „Žalgirį“ (MFA Žalgiris). 2022 m. rugpjūčio 14 d. debiutavo moterų A lygos rungtynėse prieš Joniškio „Saned“. Žalgirietės nugalėjo varžoves rezultatu 4-1.

2023 m. rugpjūčio 27 d. pelnė įvartį moterų A lygos rungtynėse prieš Joniškio „Saned“. Žalgirietės sutriuškino varžoves rezultatu 12-2.

2024 m. kovo 3 d. debiutavo Baltijos lygos turnyro rungtynėse prieš Talino Florą. Vilnietės nusileido estėms rezultatu 0-2.

### FK Žalgiris
2026 m. kovo 15 d. debiutavo moterų A lygos rungtynėse prieš Gargždų „Bangą“. Susitikimą pradėjo startinėje sudėtyje, o 75 minutę pakeista. Žalgirietės sutriuškino varžoves rezultatu 3–0.

## Statistika
; A lygos statistika

Spalvų reikšmės:
:  rungtyniavo moterų A lygoje;

## Rinktinės
;  Nacionalinė moterų rinktinė
* 2023 m. gruodžio 1 d. debiutavo nacionalinėje moterų rinktinėje rungtynėse prieš Turkiją. Pasirodė aikštėje po keitimo 58 minutę vietoje Algimantės Mikutaitės ir žaidė iki finalinio švilpuko. Turkės sutriuškino lietuvaites rezultatu 4-0.

## Pasiekimai
; su MFA Žalgiris-MRU
: *  **[[Lietuvos moterų futbolo A lyga|moterų A lygos]] antroji vieta (1)**: 2022, 2023 m.

## Šaltiniai

## Nuorodos
* lietuvosfutbolas.lt (apie žaidėją)
* [ Globalsportsarchive]
* Sudėtis: MFA Žalgiris
Ugnė Slankauskaitė

**Ugnė Slankauskaitė** (g. 2004 m. birželio 1 d.) – Lietuvos futbolininkė, saugė. Šiuo metu (2024 m.) atstovauja Vilniaus „Žalgiris-MRU“.

## Karjera
### MFA Žalgiris
Nuo 2017 m. vasaros atstovavo MFA Žalgiris B, o vėliau prisijungė prie MFA Žalgiris pagrindinės komandos. 

2017 m. spalio 15 d. debiutavo moterų A lygos rungtynėse prieš Šiaulių SG-FA.

### FC Hegelmann
2022 m. vasarą persikėlė į FC Hegelmann. 2022 m. rugpjūčio 21 d. debiutavo klube moterų A lygos rungtynėse prieš FK Vilnius. Šiame susitikime pergalę minimaliu rezultatu 1-0 šventė vilnietės.

2022 m. spalio 23 d. pelnė įvartį moterų A lygos rungtynėse prieš Joniškio „Saned“. Pergalė rezultatu 4-1 šventė Joniškio atstovės.

### MFA Žalgiris
2023 m. sezone vėl atstovavo MFA Žalgiris-MRU. Moterų A lygoje sužaidė devyniolika rungtynių.

2024 m. kovo 17 d. MFA Žalgiris-MRU sutriuškino FK Saned rezultatu 21-0. Šiose rungtynėse Ugnė Slankauskaitė pasirodė startinėje sudėtyje ir žaidė iki finalinio švilpuko.

## Statistika
; A lygos statistika

Spalvų reikšmės:
:  Ekipa žaidė A lygoje;

## Rinktinės
; Lietuvos WU-17 jaunimo rinktinė
2019 m. pakviesta atstovauti Lietuvos WU-17 rinktinei. 
* 2019 m. birželio 29 d. žaidė Baltijos taurės turnyre prieš latves. Lietuvaitės nugalėjo varžoves rezultatu 3-2.
* 2019 m. rugsėjo 10 d. kovojo prieš Graikijos WU-17 rinktinę. Lietuvaitės pralaimėjo varžovėms rezultatu 0-3.
* 2019 m. rugsėjo 16 d. kovojo prieš Albanijos WU-17 rinktinę. Lietuvaitės palaužė varžoves rezultatu 2-1.
* 2020 m. rugpjūčio 25 d. Baltijos taurės turnyro rungtynėse prieš Estijos WU-17 rinktinę pasižymėjo įvarčiu. Estijos atstovės sutriuškino lietuvaites rezultatu 5-1.
* 2020 m. rugpjūčio 26 d. Baltijos taurės turnyro rungtynėse prieš Latijos WU-17 rinktinę pasižymėjo įvarčiu. Latvijos atstovės sutriuškino lietuvaites rezultatu 4-1.

; Lietuvos WU-19 jaunimo rinktinė
* 2022 m. balandžio 6 d. žaidė prieš Juodkalnijos WU-19 rinktinę. Lietuvaitės nugalėjo varžoves minimaliu rezultatu 1-0.
* 2022 m. balandžio 9 d. žaidė prieš Serbijos WU-19 rinktinę. Varžovės nugalėjo rezultatu 2-0.
* 2022 m. liepos mėn. lietuvaitės rungtyniavo Baltijos WU-19 turnyre. Ugnė Slankauskaitė tapo rinktinės kapitone. 
: 2022 m. liepos 5 d. Latvijos rinktinei buvo pralaimėta triuškinančiu rezultatu 0-6. 
: 2022 m. liepos 6 d. rezultatu 3-2 lietuvaitės palaužė estes.
* 2022 m. lapkričio mėn. žaidė UEFA WU-19 čempionato atrankos rungtynėse prieš Farerų salas, Lichtenšteiną ir Islandiją.

; Nacionalinė rinktinė
* 2022 m. spalio 6 d. debiutavo nacionalinėje moterų rinktinėje rungtynėse prieš Estiją. Estijos atstovės nugalėjo rezultatu 4-1.

## Pasiekimai

## Šaltiniai

## Nuorodos
* SOCCERWAY 
* SOCCERDONNA
* lietuvosfutbolas.lt 
* [ Globalsportsarchive]